CELEX: 32016R1094
Language: et
Date: 2016-07-06 00:00:00
Title: Komisjoni rakendusmäärus (EL) 2016/1094, 6. juuli 2016, millega kiidetakse heaks toimeaine granuleeritud vask kasutamine tooteliiki 8 kuuluvates biotsiidides (EMPs kohaldatav tekst)

7.7.2016   
            
            
               ET
            
            
               Euroopa Liidu Teataja
            
            
               L 182/4
            
         KOMISJONI RAKENDUSMÄÄRUS (EL) 2016/1094,
   6. juuli 2016,
   millega kiidetakse heaks toimeaine granuleeritud vask kasutamine tooteliiki 8 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 90 lõike 2 kolmandat lõiku,
   ning arvestades järgmist:
   
               (1)
            
            
               Prantsusmaa sai 30. augustil 2013 Euroopa Parlamendi ja nõukogu direktiivi 98/8/EÜ (2) artikli 11 lõike 1 kohase taotluse toimeaine granuleeritud vask lisamiseks nimetatud direktiivi I lisasse selle kasutamiseks toodetes, mis kuuluvad tooteliiki 8 (puidukonservandid) mida on kirjeldatud nimetatud direktiivi V lisas ning mis vastavad määruse (EL) nr 528/2012 V lisas määratletud tooteliigile 8.
            
         
               (2)
            
            
               Prantsusmaa esitas 3. aprillil 2015 hindamisaruande koos oma soovitustega vastavalt määruse (EL) nr 528/2012 artikli 90 lõikele 2.
            
         
               (3)
            
            
               9. detsembril 2015 sõnastati biotsiidikomitees toimeainet hinnanud pädeva asutuse järeldusi arvesse võttes Euroopa Kemikaaliameti arvamus.
            
         
               (4)
            
            
               Kõnealuse arvamuse kohaselt vastavad tooteliiki 8 kuuluvad ning granuleeritud vaske sisaldavad biotsiidid eeldatavasti määruse (EL) nr 528/2012 artikli 19 lõike 1 punkti b nõuetele, kui on täidetud teatavad selliste biotsiidide kasutamist reguleerivad nõuded ja tingimused.
            
         
               (5)
            
            
               Seepärast on asjakohane kiita heaks granuleeritud vase kasutamine tooteliiki 8 kuuluvates biotsiidides, kui teatavad nõuded ja tingimused on täidetud.
            
         
               (6)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (7)
            
            
               Käesoleva määrusega ette nähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine granuleeritud vask kasutamine tooteliiki 8 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. juuli 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).
   
      LISA
      
                  Üldnimetus
               
               
                  IUPACi nimetus
                  Identifitseerimisandmed
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiidu aegumise kuupäev
               
               
                  Tooteliik
               
               
                  Eritingimused
               
            
                  Granuleeritud vask
               
               
                  IUPACi nimetus:
                  Vask
                  EÜ nr: 231–159-6
                  CASi nr: 7440-50–8
               
               
                  99 massiprotsenti
               
               
                  1. jaanuar 2017
               
               
                  31. detsember 2026
               
               
                  8
               
               
                  Biotsiididele loa andmisel kohaldatakse järgmisi tingimusi:
                  
                              1)
                           
                           
                              toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud;
                           
                        
                              2)
                           
                           
                              pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu:
                              
                                          a)
                                       
                                       
                                          tööstuslikele kasutajatele ja kutselistele kasutajatele;
                                       
                                    
                                          b)
                                       
                                       
                                          pinnaveele ja setetele, kui puidu kasutusea jooksul toimub biotsiidi otsene keskkonda vabanemine;
                                       
                                    
                        
                              3)
                           
                           
                              arvestades kindlaks tehtud riske pinna- ja põhjaveele, tuleb kasutamiseks lubatud toodete märgistel ja ohutuskaartidel, kui need lisatakse, märkida, et toodete tööstusliku ja kutsealase kasutamise korral tuleb neid kasutada eraldatud alal või kõval veekindlal alusel, millelt äravool on takistatud, ning et värskelt töödeldud puit tuleb peale töötlemist ladustada varju alla või vedelikukindla materjaliga kaetud pinnale (või teha mõlemat), et ära hoida toote otsest sattumist pinnasesse või vette, ning et kõik toote kasutamisest tekkinud jäägid tuleb koguda taaskasutuseks või kasutuselt kõrvaldamiseks.
                           
                        
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 90 lõike 2 kohasel hindamisel. Turule lastud tootes sisalduva toimeaine puhtusaste võib olla samasugune või erinev, kui on tõendatud, et selline puhtuseaste on tehniliselt samaväärne puhtuseastmega, mille juures toimeainet hinnati.